cyanic-selkie/wikianc huggingface dataset:
வாசிரெட்டி சீதாதேவி
வாசிரெட்டி சீதாதேவி (Vasireddy Seethadevi, டிசம்பர் 15, 1933 - ஏப்ரல் 13, 2007) இந்தியாவின் ஆந்திரப் பிரதேசம், தெலுங்கு எழுத்தாளர் ஆவார்.
இவர் கிட்டத்தட்ட நாற்பத்தி இரண்டு நாவல்கள், பத்து சிறுகதைத் தொகுப்புகள் மற்றும் பல கட்டுரைகள் வெளியிட்டுள்ளார். அவரது நாவல் மாறிசிக (Mareechika)வை ஆந்திரப் பிரதேச அரசு தடை செய்தது. அவர் நீதிமன்றத்தில்ல் அரசாங்கத்திற்கு எதிராக ஒரு யுத்தத்தை முன்னெடுத்து, பின்னர் அவரது புத்தகத்தையும் வெளியிட்டார். மட்டி மனுஷி அவரது சிறந்த நாவல்களுள் ஒன்றாகும். அது தேசிய புத்தக அறக்கட்டளை வாயிலாய் பதினான்கு இந்திய  மொழிகளிலும் வெளிநாட்டு மொழிகளிலும் மொழிமாற்றம் செய்யப்பட்டுள்ளது. பல பல்கலைக்கழகங்களால் அவருக்கு கெளரவ டாக்டரேட் பட்டம் வழங்கப்பட்டது. அவரது நாவல்கள் பெரும்பான்மையான படங்களாக தயாரிக்கப்பட்டன. சீதாதேவி ஆந்திரப் பிரதேசம் சாகித்திய அகாதமி விருதினை (இலக்கிய விருது) ஐந்து முறை வென்றவர் என்பதும் குறிப்பிடத்தக்கதாகும்.
வெளியிணைப்புகள்
பகுப்பு:1933 பிறப்புகள் பகுப்பு:2007 இறப்புகள் பகுப்பு:தெலுங்கு எழுத்தாளர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:குண்டூர் மாவட்ட நபர்கள்
பெர்முடா
பெர்முடா, பிரித்தானிய கடல் கடந்த ஆட்சிப்பகுதிகளில் ஒன்றாகும். இது வட அமெரிக்காவின் கிழக்குக் கரையில் வட அத்திலாந்திக் சமுத்திரத்தில் அமைந்துள்ளது. இத்தீவு எசுப்பானிய தேடலாய்வாளரான சுவான் டி பெர்முடேசு என்பவரால் 1503 இல் கண்டுபிடிக்கப்பட்டது.
thumb|left|300px|ஆஸ்ட்வுட் பார்க் கடற்கரை
சான்றுகள்
பகுப்பு:முன்னாள் பிரித்தானியக் குடியேற்றங்கள் பகுப்பு:பிரித்தானிய கடல்கடந்த மண்டலங்கள் பகுப்பு:தீவு நாடுகள் பகுப்பு:வடஅமெரிக்கத் தீவுகள்
கில்பாயிண்ட்
கில்பாயிண்ட் என்பது 1984 ஆம் ஆண்டு இயக்குநர் ஃபிராங்க் ஹாரிஸால் இயக்கக்கப்பட்டு வெளிவந்த ஒரு அமெரிக்கன்  திரைப்படமாகும்.இப்படத்தில் நடித்த பிரபலங்கள் ரிச்சர்ட் ரவுன்ட்ரீ, கேமரூன் மிட்செல், லியோ ஃபோங், ஸ்டாக் பியர்ஸ், ஹோப் ஹெய்டி மற்றும் டயான் ஸ்டீவென்ட் ஆகியோர் ஆவர்.
ஒரு மனநோய் பிடித்த சட்டவிரோத ஆயுத வியாபாரி, [1] கேமரூன் மிட்சலின் நடித்த ஜோ மார்க்ஸ் மற்றும் ஸ்டாக் பியர்ஸால் ஆற்றிய அவரது நைட்வாக்கின் தலைமையிலான கும்பல், லாஸ் ஏஞ்சலஸில் கும்பல்கள் மற்றும் குற்றவாளிகளுக்கு ஆயுதங்களை விற்பனை செய்வதற்கான நோக்கம் கொண்ட ஒரு தேசிய காவல்படையின் கவசத்தை திருடிக்கொண்டிருக்கின்றன. லியோ ஃபோங் நடித்த லெப்டினென்ட் ஜேம்ஸ் லாங், மற்றும் எஃப்.பி.ஐ ஏஜெண்டான பில் பிரையன்ட், ரிச்சர்ட் ரவுன்ட்ரீ நடித்தது,
வெளி இணைப்புகள்
பகுப்பு:1984 திரைப்படங்கள் பகுப்பு:ஆங்கிலத் திரைப்படங்கள்
வேடந்தாங்கல் ஊராட்சி
வேடந்தாங்கல் ஊராட்சி (Vedanthangal Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3705 ஆகும். இவர்களில் பெண்கள் 1844 பேரும் ஆண்கள் 1861 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மரியா குர்சோவா
மரியா குர்சோவா (Maria Kursova) என்பவர் உருசிய- ஆர்மீனிய பெண் சதுரங்க கிராண்டு மாசுட்டர் ஆவார். இவர் 1986 ஆம் ஆண்டு சனவரி மாதம் மூன்றாம் நாள் உருசியாவின் செவெரோத்வின்சுக் நகரில் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் ஆடி வருகின்றார். 1996 ஆம் ஆண்டு நடைபெற்ற 10 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 2001 இல் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியிலும் வெற்றி பெற்றார்.
2003 ஆம் ஆண்டில் நடைபெற்ற 18 வயதுக்கு உட்பட்டோருக்கான ஐரோப்பிய பெண்கள் சதுரங்கச் சாம்பியன் பட்டப் போட்டியில் நட்டாலியாபோகோனினாவுடன் சமநிலை புள்ளிகள் எடுத்து முதல் இடத்திற்கான போட்டியில் இரண்டாம் இடம் பிடித்தார். 1998 ஆம் ஆண்டு நடைபெற்ற 12 வயதுக்கு உட்பட்டோர் பெண்கள் ஐரோப்பிய சதுரங்க சாம்பியன் பட்டப் போட்டியில் வெண்கலப் பதக்கம் வென்றார்.
பெண்கள் உலக சதுரங்க சாம்பியன் பட்டப் போட்டியில் 2006 ஆம் ஆண்டு குர்சோவா கலந்துகொண்டு விளையாடினார். முதல் சுற்றில் சீன வீராங்கனை சாவோ சியுவைத் தோற்கடித்தார் என்றாலும் இரண்டாவது சுற்றில் உருசிய வீராங்கனை இகாடெரினா கோவாலெவ்சிகயாவிடம் வீழ்ந்தார். 2011 ஆம் ஆண்டு முதல் குர்சோவா ஆர்மீனியாவிற்காக விளையாடி வருகிறார். 2012 இல் பெண்கள் ஆர்மீனிய சதுரங்க சாம்பியன் பட்டத்தை வென்றார்.
பெண்கள் சதுரங்க ஒலிம்பியாடு போட்டிகளில் இவர் ஆர்மீனியா அணிக்காக 2012 மற்றும் 2014 ஆம் ஆண்டுகளில் விளையாடினார். 2011 மற்றும் 2015 ஆம் ஆண்டுகளில் பெண்கள் அணி உலக சதுரங்க சாம்பியன் பட்டப் போட்டியில் பங்கேற்று விளையாடினார். இதேபோல 2011 மற்றும் 2013 ஆம் ஆண்டுகளில் பெண்கள் ஐரோப்பிய அணி சாம்பியன் பட்டப் போட்டியிலும் பங்கேற்று விளையாடினார்.
2016 ஐரோப்பிய  தனிநபர் சதுரங்க சாம்பியன் பட்டப் போட்டியில் குர்சோவா இரண்டு வீராங்கனைகளிடம் வெற்றியும் யோவாங்கா அவுசுகா என்ற பிரித்தானிய வீராங்கனையுடன் சமநிலையும் பெற்றார்.
ஆர்மீனிய கிராண்டு மாசுட்டர் ஆர்மான் பாசிக்யன் என்ற சதுரங்க வீர்ரை குர்சோவா திருமணம் செய்து கொண்டார்.
புற இணைப்புகள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:சதுரங்க கிராண்டு மாசுட்டர்கள் பகுப்பு:உருசிய நபர்கள் பகுப்பு:ஆர்மீனிய நபர்கள்
ராம. அழகப்பச் செட்டியார்
ராம.அழகப்பச் செட்டியார் (6 ஏப்ரல் 1909 - 5 ஏப்ரல் 1957) ஓர் பன்முக ஆளுமைத்திறன் கொண்ட இந்தியத் தொழிலதிபரும் கொடை வள்ளலும் ஆவார். இந்தியதேசம் விடுதலை அடைந்த நேரத்தில் தமிழ்நாட்டின் உயர்கல்வி வளர்ச்சிக்காக பல கல்விச்சாலைகளையும் ஆய்வுக்கூடங்களையும் தமது செலவில் நிறுவித் தமிழகம் இந்தியாவில் கல்வியில் சிறந்த மாநிலமாக விளங்க வித்திட்டவர்.
இளமையும் கல்வியும்
தமிழ்நாட்டின் சிவகங்கை மாவட்டத்தில் காரைக்குடிக்கு அருகில் அமைந்துள்ளள கோட்டையூரில் கே.வி.அழ.ராமநாதன் செட்டியார் மற்றும் உமையாள் ஆச்சி தம்பதியினருக்கு இரண்டாவது மகனாக ஏப்ரல் 6, 1909 ஆம் ஆண்டு பிறந்தார். காரைக்குடியில் இருந்த எஸ் எம் எஸ் வித்யாசாலையில் படித்து பின்னர் தமது 21ஆவது வயதில் சென்னை மாகாணக் கல்லூரியில் ஆங்கில இலக்கியத்தில் முதுகலைப் பட்டம் பெற்றார். அப்போது பின்னாளில் இந்தியக் குடியரசுத் தலைவரான ராதாகிருஷ்ணனுடன் தோழமை கொண்டிருந்தார். சட்டம் பயில இங்கிலாந்து சென்று சார்ட்டட் வங்கி,லண்டனில் பயிற்சி பெறும் முதல் இந்தியராக விளங்கினார். மிடில் டெம்பிள் வழக்கறிஞர் அவை(bar)யில் தேர்வானார். அவரது துடிப்பான இயல்பால் லண்டன் கிரயோடனில் உள்ள பயிற்சிக் களத்தில் விமான ஓட்டி உரிமம் பெற்றார்.
பணிவாழ்வு
தமது தொழில் முயற்சியை துணி தயாரிப்பில் கொச்சி டெக்ஸ்டைல்ஸ் என்று 1937ஆம் ஆண்டு துவக்கினார். பின்னர் அழகப்பா டெக்ஸ்டைல்ஸ் ஆலையை கேரளாவில் திருச்சூர் அருகே புதுக்காடு என்ற இடத்தில் துவக்கினார். அங்குள்ள பணியாளர் குடியிருப்பு அழகப்பா நகர் என அழைக்கப்படலாயிற்று.
தமது வணிகத்தை விரைவாக விரிவாக்கி மலாயாவில் தேயிலைத் தோட்டங்கள், பர்மாவில் ஈய சுரங்கங்கள், கேரளத்தில் துணியாலைகள், கொல்கத்தாவில் காப்பீடு நிறுவனம், பம்பாயில் உணவுவிடுதிகள், சென்னையில் திரைப்பட கொட்டகைகள் என பல்வேறு துறைகளில் தடம் பதித்தார். பங்கு வணிக நிறுவனம் ஒன்றும் திறம்பட நடந்து வந்தது. தனி விமானசேவையும் நடத்தினார்.
இருப்பினும் கல்விப்பணியில் நாட்டம் கொண்டு தமது குவியத்தை மாற்றிக் கொண்டார்.
கல்வி புரவலர்
இவரது கல்விப்பணி திருவாங்கூர் பல்கலைக்கழகத்தில் தமிழ் மொழிக்கான துறையை ஏற்படுத்த 1943ஆம் ஆண்டு ஒரு இலக்கம் ரூபாய்கள் நன்கொடை வழங்கியதுடன் துவங்கியது.
1947ஆம் ஆண்டு நடந்த அன்னி பெசண்ட் நூற்றாண்டுவிழாக் கொண்டாட்டத்தின்போது சென்னை பல்கலைக்கழக துணைவேந்தர் இந்தியாவில் கல்வியை வளர்க்க தொழிலதிபர்களுக்கு விடுத்த அழைப்பினை ஏற்று காரைக்குடியில் காந்திமாளிகையில் அழகப்பா கலைக்கல்லூரியை மூன்று நாட்களுக்குள் நிறுவினார்.
தமது அரண்மனை போன்ற கோட்டையூர் இல்லத்தையே ஓர் பெண்கள் கல்லூரி நிறுவ வழங்கியது இவரது வள்ளல்தன்மைக்கு சிகரமாக அமைந்தது.
இவரது பிற நன்கொடைகள் மற்றும் நிறுவனங்கள்:
அவர் நிறுவிய கல்விக்கூடங்களின் அடிப்படையில் தமிழக அரசு 1985ஆம் ஆண்டு அழகப்பா பல்கலைக்கழகத்தை அமைத்தது.
விருதுகள்
1943ஆம் ஆண்டு அண்ணாமலை பல்கலைக்கழகத்தாலும் 1944ஆம் ஆண்டு சென்னை பல்கலைக்கழகத்தாலும் முனைவர் பட்டம் வழங்கப்பட்டது.
1945ஆம் ஆண்டு ஐக்கிய இராச்சியம் அவருக்கு சர் விருது வழங்கி கௌரவித்தது.இந்திய விடுதலையை அடுத்து இவ்விருதினை அவர் புறக்கணித்தார்.இந்திய அரசு 1957ஆம் ஆண்டு பத்ம பூசண் விருது வழங்கியது.
மறைவு
அழகப்பர் இளவயதில் தொழுநோய்க்கு உள்ளானார். இவர் கொடைக் குணத்தைக் கண்டறிந்த காந்தியடிகள் 'அழகப்பா நோய்நீங்கி வாழ்க' என்று ஒருநாள் மாலைத் தொழுகையில் இறைவனை வழுத்தினார். இக்குறிப்பை இந்திய நல்வழித்துறை அமைச்சி இராசகுமார் அமிர்தகௌர் 3-8-1954-ல் அழகப்பா கல்லூரி வட்டத்து உமையாள் மருத்துவ சாலைக் கால்கோள் விழாவில் வெளிப்படுத்தினார். அழகப்பா கோட்டையூரில் பிறந்தவர். இறந்தபின் அவ்வூர் இடுகாட்டில் தம்மை அடக்கஞ் செய்வதை அவர் விரும்பவில்லை. தம் எண்ணத்தை, அறிவை, பொருளை யெல்லாம் பணிகொண்ட கல்லூரி வட்டத்திலேயே தம்மைச் சமாதி செய்ய வேண்டும் என்று விரும்பினார். இறப்பதற்கு இனி நெடுநாள் இல்லை என்று உணர்ந்த அழகப்பா, கல்லூரி வட்டத்துத் தமக்கு உரிய இடம் இது என்று முன்னரே காட்டியிருந்தார். 6.4.1909 அன்று தோன்றிய வள்ளல் அழகப்பர், 46 ஆண்டுகள் நிறைவுற்ற வேளையில் 5.4.1957 சென்னையில் தன் பூவுலக வாழ்வை நீத்தார்.சென்னையில் அவரது திருவுடலுக்குப் பலரும் திரண்டு அஞ்சலி செய்தனர். அன்று மாலை அவரது திருவுடல் கோட்டையூருக்கு எடுத்து வரப்பெற்றது. பின்னர் அலங்கரிக்கப்பட்ட தேரில் கல்லூரி மாணவர்களும் பேராசிரியர்களும் இழுத்து வர கல்லூரியை நோக்கி நிறைவுப் பயணம் தொடர்ந்தது. வழிநெடுகிலும் மக்கள் கூடி நின்று கண்ணீர் பெருக்கினர். அழகப்பா கல்லூரியின் பவநகர் அரங்கத்தில் மேடை அமைக்கப் பெற்று நிறைவுக் கிரியைகள் நடைபெற்றன. வள்ளல்தம் நினைவிடம் மிகவும் புனிதமாக இன்றும் போற்றப்பட்டு வருகிறது.
வள்ளல் அழகப்பரைக் குறித்த சான்றோரின் புகழ்மொழிகள்
மகாத்மா காந்தியடிகள்:
“அழகப்பாவைப் போன்ற 'தர்ம கர்த்தா’க்கள் நாடெங்கும் பெருக வேண்டும்.”
“அழகப்பர், ஒரு சமதர்ம முதலாளி (SOLIALISTIC CAPITALIST)
மூதறிஞர் இராஜாஜி:
பெரியார் ஈ.வெ.ரா:
“டாக்டர். அழகப்பச் செட்டியார் ஒருவர்தான் தனக்கென்று சொத்துச் சேர்த்தவர் ஆவார். பிறர் எவரும் தமக்காகச் சொத்துச் சேர்க்கவில்லை. பிள்ளைகளுக்கும் வாரிசுகளுக்குமே சொத்துக்களைச் சேர்த்து வைத்துவிட்டுப் போனார்கள். அழகப்பச் செட்டியார் தமது வள்ளன்மையால் கட்டியுள்ள பல்வேறு கல்வி நிலையங்கள் அவருடைய சொத்துக்களே. இவை என்றைக்கும் அவரை விட்டு அகலா இக்கல்லூரிகள் அவர் பெயரையும் புகழையும், எப்போதும் உலகிற்கு எடுத்துக் கூறும்.”
குடியரசுத் தலைவர் டாக்டர் எஸ். இராதாகிருஷ்ணன்:
“தம் வாழ்நாளில் தமக்கென்றே அழகப்பர், பெரியதொரு நினைவாலயத்தை எழுப்பிக் கொண்டிருக்கிறார். சுற்றிலும் நான்கு புறமும் உள்ள கல்வி நிறுவனங்கள். அழகப்பரின் பெருமையைப் புலப்படுத்துகின்றன.”
விஞ்ஞானி டாக்டர் சர்.சி.வி. ராமன்:
“குணங்களால் சிறந்த பலரை நம் வாழ்வில் சந்தித்திருக்கிறோம்.. ஆனால், பிறர் எவரிடமும் எளிதில் காணமுடியாத அருள்குணம் ஒன்று அமையப் பெற்றவர் அழகப்பர். ‘நல்ல மனிதர்’ என நாடே வியக்க அமைந்துள்ள அந்தச் சிறப்பையே குறிப்பிடுகிறேன். நல்லதையே நாடிச் செய்யும் இந்த உயரிய இயல்பு அவருடைய முகத்திற்கே களையூட்டிப் பொலிகிறது. இந்த நன்மை என்னும் நன்னீரால் அவர் எத்தனையோ கல்வி வித்துக்களை முளைக்கச் செய்து வருகிறார். அவருடைய முயற்சிகள் வாழ்க!”
குடியரசுத் தலைவர் டாக்டர். இராஜேந்திர பிரசாத்:
“அழகப்பச் செட்டியார் என்னும் ஒரு தனிப் பெருமகனின் தாராளக் கொடைகளால், இந்த நகரத்தில் எழுந்துள்ள நிறுவனங்கள் எல்லாம். எதிர்கால நம்பிக்கைக்குரிய சின்னங்களாக இலங்குகின்றன. இந்தியாவின் வருங்காலப் புனரமைப்பில் இவை தமக்குரிய பணிகளைச் செவ்வனே செய்யும்.”
“கல்வித் தொண்டில் அழகப்பர் தனக்கென்றே தனியான சிறப்பு வரலாறு படைத்துக் கொண்டிருப்பது போற்றுவதற்குரியது.”
அருள்நெறித் தந்தை குன்றக்குடி அடிகளார்:
“தமது தலைமுறையினை மட்டுமல்ல, வருங்காலத் தலைமுறையினரையும் ஏழேழு பிறப்புகளும் வாழ்வளித்த,
சென்னைப் பல்கலைக்கழகத் துணைவேந்தர் டாக்டர்.ஏ.லெட்சுமணசாமி முதலியார்:
காரைக்குடியில் கல்லூரியை நிறுவத் தாராள மனத்துடன் முன்வந்து அழகப்பச் செட்டியார், பண்பாட்டையும் கல்விச் செல்வத்தையும் சூழ்நிலையின் வாயிற்படிக்கே கொண்டுவந்துவிட்டார். அழகப்பர் கல்லூரி வட்டம், நாளுக்கு நாள் வளர்ந்து உயர்ந்து வருகிறது. டாக்டர் அழகப்பச் செட்டியாரது தொண்டின் பெருமைகளைத் தென்னாடு நன்கு உணர வேண்டும்.”
மாநில ஆளுநர் ஸ்ரீ பிரகாசா:
“அழகப்பரைப் போல் வேறு எவர்க்கேனும் இவ்வளவு உடற்பிணிகள் வந்திருந்தால். அவர்கள் சமுதாயத்தை மறந்து, தமக்கே நலமும் சுகமும் தேடியிருந்திருப்பார்கள். ஆனால் அழகப்பர். தம் உடல் உபாதைகளைக் கூடப் பொருட்படுத்தாமல், ஏதோ ஒரு வெறி கொண்டவர் போல், உலகம் வியக்கப் பணி புரிகிறார். எட்டு ஆண்டுப் பணிகளால் அவர் உருவாக்கியுள்ள இந்த அற்புத உலகத்தைப் பல்கலைக்கழகம் என அழைக்கலாம்போல் தோன்றுகிறது. ”
“அழகப்பரை. 'இந்தியாவின் ஒளியுடைப் பெருமகன்' எனப் போற்றலாம்.”
மேற்கோள்கள்
பகுப்பு:1909 பிறப்புகள் பகுப்பு:தமிழகத் தொழிலதிபர்கள் பகுப்பு:தமிழ்நாட்டுக் கல்வியாளர்கள் பகுப்பு:1957 இறப்புகள் பகுப்பு:கொடைவள்ளல்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
பிரியா (நடிகை)
கற்பகவல்லி (பிறப்பு 21 மார்ச் 1970) பிரியா என்ற திரைப் பெயரால் நன்கு அறியப்பட்டவர் ஒரு இந்திய திரைப்பட  நடிகை ஆவார். இவர் குறிப்பாக தென்னிந்திய திரைப்படங்களில் பணியாற்றியவர். 1980 மற்றும் 1990 களில் மலையாள படங்களில் ஒரு முன்னணி நடிகையாக இருந்தவர். இவர் இப்போது தமிழ் தொலைக்காட்சித் தொடர்களில் எதிர்மறை வேடங்களில் நடித்துவருகிறார்.
பின்னணி
பிரியா தமிழ்நாட்டின் தேனாம்பேட்டையைச் சேர்ந்தவர். 1986 ஆம் ஆண்டில் மலையாள திரைப்படமான நின்னிஷ்டம் என்னிஷ்டம் படத்தில் நடித்ததற்காக அறியப்பட்டார். மலையாள திரைப்படங்களின் ஒளிப்பதிவாளராக இருந்த டேவிட் என்பவரை மணந்தார். தம்பதியருக்கு பிரின்ஸ் என்ற மகனும், ஐஸ்வர்யா என்ற மகளும் உள்ளனர்.
புது தில்லி சட்டமன்றத் தொகுதி
புது தில்லி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது புது தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் புது தில்லி நகராட்சியின் 1 முதல் 8 வரையிலான சார்ஜுகளும், ஒன்பதாவது சார்ஜின் பகுதியும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
பிறந்த குழந்தை நடத்தை மதிப்பீடு அளவுகோல்
பிறந்த குழந்தை நடத்தை மதிப்பீட்டு அளவுகோல் (Neonatal Behavioral Assessment Scale, NBAS) அல்லது பிராசெல்டன் பிறந்த குழந்தை மதிப்பீட்டு அளவுகோல் (Brazelton Neonatal Assessment Scale, BNAS) என்பது பிறந்த குழந்தையின் நல்லொழுக்கத்தை அளவிட பயன்படுகிறது. 1973 ஆம் ஆண்டு அமெரிக்காவைச் சேர்ந்த மருத்துவர் பெரி பிராசெல்டன் மற்றும் அவரது சகாக்களால் இந்த அளவுகோல் உருவாக்கப்பட்டது. புதிதாகப் பிறந்த குழந்தையின் திறன்களை குறிப்பால் உணர்த்த இந்த சோதனை உதவுகிறது. பொதுவாக குழந்தை பிறந்து 3 நாட்கள் முதல் 4 வாரங்களுக்குள் ஏதாவது ஒரு நாளில் அக்குழந்தைக்கு இந்த சோதனை மேற்கொள்ளப்படுகிறது. புதுமையான இந்த அணுகுமுறை குழந்தை புதியதாகப் பிறந்தாலும் கூட அக்குழந்தை ஒரு  மிகவும் வளர்ந்த உயிரினம் என்பதை அங்கீகரிக்கிறது. குழந்தைகளின் பலம், இணக்கம் மற்றும் பாதிப்பு போன்றவற்றை உள்ளடக்கிய சுயவிவர குறிப்புகளை இச்சோதனையின் முடிவு வழங்குகிறது. பெற்றோருடன் இணக்கமான உறவை ஏற்படுத்திக்கொள்ளுவதற்குமான சிறந்த அணுகுமுறையாகும். முன்னதாக தெரியும் இந்த அறிவு பெற்றோர்கள் குழந்தையுடன் ஆரம்பகால உறவை மேம்படுத்துவதற்கும் நெருக்கமான உறவுகளை ஏற்படுத்திக் கொள்வதற்கும் பொருத்தமான வளர்ப்பு உத்திகளை உருவாக்கிக் கொள்ள உதவக்கூடும்.
வெளி இணைப்புகள்
பகுப்பு:குழந்தை மருத்துவம்
ஹவாய்
அவாயி அல்லது ஹவாய் (Hawaii) ஐக்கிய அமெரிக்க மாநிலங்களுள் ஒன்றாகும். இது ஒரு தீவுக்கூட்டம். ஐக்கிய அமெரிக்காவின் பிரதான நிலப்பகுதியிலிருந்து 3700 கிலோமீட்டர் தூரத்தில் வட பசுபிக் சமுத்திரத்தில் அமைந்துள்ளது. இதன் தலைநகரம் ஹொனலுலு. ஐக்கிய அமெரிக்காவில் 50 ஆவது மாநிலமாக 1959 இல் இணைந்தது.
விண்வெளி தொலைநோக்கி அமைக்கும் திட்டம்
இந்தியா, அமெரிக்கா, கனடா, ஜப்பான், சீனா ஆகிய நாடுகளின் கூட்டு முயற்சியில் அமெரிக்காவில் 30 மீட்டர் விண்வெளி தொலைநோக்கி அமைக்கும் திட்டம் இங்கு தொடங்கப்பட்டது. இது உலகின் மிகப்பெரிய தொலைநோக்கியாக அமையும். மொத்தம் சுமார் ரூ.9,000 கோடி செலவில் அமெரிக்காவின் ஹவாய் தீவில் உள்ள மெளனா கியா என்ற இடத்தில் தொலைநோக்கி நிறுவப்படுகிறது. 2022 மார்ச் மாதம் இப்பணியை நிறைவு செய்ய திட்டமிடப்பட்டுள்ளது. 5 நாடுகளின் 100 விஞ்ஞானிகள், அதிகாரிகள் பணியாற்றி 4012 மீட்டர் உயரத்தில் அமைய உள்ள இந்த தொலைநோக்கி அமைப்பதற்கான செலவை 5 நாடுகளும் ஏற்கும் என தெரிவிக்கப்பட்டுள்ளது. விண்வெளி ஆராய்ச்சிக்காக ஆண்டுக்கு 30 இரவுகளுக்கு அந்தத் தொலைநோக்கியை இந்திய விஞ்ஞானிகள் பயன்படுத்திக் கொள்ளலாம்.
மேற்கோள்கள்
பகுப்பு:ஹவாய்
குறைவு துத்தநாக ஆக்சைடு
குறைவு துத்தநாக ஆக்சைடு (Depleted zinc oxide) என்பது அணு நிறை 64 கொண்ட துத்தநாக ஒரிடத்தானின் ஆக்சைடு ஆகும். அழுத்த நீர் உலைகளில் இது ஒரு அரிப்புத் தடுப்பியாகப் பயன்படுத்தப்படுகிறது. இங்கு 64Zn இன் செறிவு குறைத்தல் அவசியமானதாகும். ஏனெனில் ஓரிடத்தானின் செயலூக்கம் நியூட்ரான் பிடிப்பால் 65Zn ஆக மாற்றமடைகிறது. அரைவாழ்வுக் காலம் 244.26 நாட்கள் கொண்ட 65Zn 1.115 இலத்திரன்வோல்ட் அளவுள்ள காமா கதிர்களை உமிழ்கிறது. இயற்கையில் 64Zn 48.6%,காணப்படுகிறது என்றாலும் குறைவு துத்தநாக ஆக்சைடில் 1 சதவீதத்திற்கும் குறைவாகவே உள்ளது. அழுத்த நீர் அணு உலையின் முதன்மை நீர்ச்சுழற்சியில் துத்தநாக ஆக்சைடு கூடுதலாக சேர்ப்பதால் அரிப்பு குறைக்கப்படுகிறது. இதனால் கரைக்கப்பட்ட பொருட்களின் அளவு, குறிப்பாக கோபால்ட் 60 இன் அளவு குறைகிறது.
வெளி இணைப்புகள்
பகுப்பு:அணுக்கருப் பொருட்கள் பகுப்பு:துத்தநாக சேர்மங்கள் பகுப்பு:ஆக்சைடுகள் பகுப்பு:அரிமானத் தடுப்பிகள்
நாகரி பிரச்சாரிணி சபை
காசி நாகரி பிரச்சாரிணி சபை என்றும் அறியப்படும் நகரி பிரச்சாரிணி சபை (நாகரி ஊக்குவிப்பு சங்கம்), 1893 ஆம் ஆண்டில் தேவநாகரி எழுத்துக்களை மேம்படுத்துவதற்காக வாரணாசி குயின்ஸ் கல்லூரியில் நிறுவப்பட்டது.
1899 ஆம் ஆண்டு சிந்தாமணி கோஷுக்கு உதவியது. இவர் ஜனவரி 1900 ல் வெளிவந்த முதல் இந்தி மாத பத்திரிகையான சரஸ்வதி, இந்திய பத்திரிகையின் உரிமையாளராவார். 1929 ஆம் ஆண்டில் கலா பரிஷத் காசி நாகரி பிரச்சாரிணி சபைக்கு மாற்றப்பட்டு பாரத் கால பவன் (இந்திய கலை அருங்காட்சியகம்), முறையாக 3 மார்ச் 1930 அன்று திறக்கப்பட்டது.
சபையின் பல வெளியீடுகளில் அகராதிகளும் உள்ளன. 1916-1928 ஆம் ஆண்டில் வெளியிடப்பட்ட சியாமசுந்தர தாசாவின் இந்தி-சப்ததசாகராவை 1965-1975 ஆம் ஆண்டு ஒரு புதிய பதிப்பை வெளியிட்டது.
வெளி இணைப்புகள்
பகுப்பு:இந்தி
அஜாக்ஸ் நடவடிக்கை
அஜாக்ஸ் நடவடிக்கை (Operation Ajax) அல்லது 1953 ஈரானிய ஆட்சிமாற்றம் (1953 Iranian coup d'état) என்பது இரான் நாட்டின் பிரதம அமைச்சராக இருந்த முஹம்மது மொசெடக் தலைமையிலான அரசை கவிழ்த்து வேறு ஆட்சியை அமைப்பதற்காக அமெரிக்க மத்திய புலனாய்வு நிறுவனம் வைத்து குறியீட்டு பெயர். எண்ணெய் வர்த்தகத்தில் முரண்பாடுகள் காரணமாக தமக்கு இணக்கமாக நடந்துகொள்ளாத போக்கிற்காகவும் மொசெடகின் ஆட்சியை கவிழ்க்க அமெரிக்கா மற்றும் பிரிட்டன் அரசுகள் இந்த சம்பவத்தை நிகழ்த்தின.
மூழ்கிய கண்டங்கள்
இத்தகைய மூழ்கிய கண்டங்களுக்கு இரு காட்டுகளாக கேர்கைலன் பீடபூமியும் சிலாந்தியாவும் உள்ளன.
காஞ்சிப்பாடி ஊராட்சி
காஞ்சிப்பாடி ஊராட்சி (Kanchipadi Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1477 ஆகும். இவர்களில் பெண்கள் 709 பேரும் ஆண்கள் 768 பேரும் உள்ளனர்.
மூழ்கிய கண்டங்கள்
அத்திலாந்திக்குப் பெருங்கடலில் நீரின் கீழ் மூழ்கியுள்ள "தொலைந்த கண்டத்தை" குறித்த அனுமானங்களும் தேடுதல்களும் இருந்து வந்துள்ளன. 1930களில் இந்திய, ஆப்பிரிக்க கடல்களுக்கு இடையே மூழ்கிய கண்டமாகக் கருதப்படும் இலெமூரியாவைத் தேடும் முயற்சிகள்  மேற்கொள்ளப்பட்டன.
காஞ்சிப்பாடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சாங்கியம்
சாங்கியம் இந்தியத் தத்துவங்களில் சிறப்பானதும் முன்னோடியான தத்துவம் ஆகும். கடவுள் வெளியே இல்லை உனக்குள்ளே இருக்கிறான் எனும் தத்துவக் கொள்கை. பிரகிருதி (இயற்கை), புருஷன் (அறிவுள்ள பொருள்) ஆகிய இரு பொருட்கள் பற்றி மட்டுமே பேசுகின்ற சடவாத தரிசனமாகும்.
பரம்பொருள் (இறைவன்) குறித்து எதுவும் கூறப்படவில்லை. சாங்கியத்தின் பிரகிருதி எனும் உலகத் தோற்றம் (படைப்பு) குறித்தான கருத்துக்களை மட்டும் அத்வைத வேதாந்திகள் ஏற்றுக்கொள்கின்றனர்.
நாம் ஆதியில் பிரகிருதி, பிறகு மகத்துவம், பிறகு அகங்காரம், ஐந்து ஞானேந்திரியங்கள், ஐந்து கர்மேந்திரியங்கள், மனம், ஐந்து ஸ்தூல பஞ்சபூதங்கள், ஐந்து சூக்கும பஞ்சபூதங்கள், முக்குணங்கள் இறுதியில் புருடன் எனும் 28 சாங்கியத் தத்துவத்தில் படைப்பு பற்றி விளக்கமாக கூறுகிறது.
மேலும் ”மூலத்திற்கு மூலம் இல்லையாதலால், அதற்கு `அமூலம்` எனப்பெயர்” பஞ்ச அங்க யோகத்தால் ஞானம் தோன்றும். அது சுகத்தின் ஞானம்.
சாங்கியம்
மாறுதல், இயக்கம் ஆகியவற்றை ஏற்றுக் கொண்டவர்கள் சாங்கியவாதிகள். தொடக்க கால சாங்கியத்தில் ஆன்மீகத்தின் சாயல் கூட காணப்படவில்லை சாங்கியத் தத்துவத்தின்படி எல்லா மாறுதல்களுக்கும் அடிப்படைக் காரணமாக இருப்பது பொருள்களின் முதன்மைத் தன்மைதான் என்று பூர்வ சாங்கியர்கள் விளக்கினார்கள்.
“அசித்து பொருள்களான பால் இளம் விலங்குகளுக்கு ஊட்டம் தருவதற்காக இயல்பாக சுரக்கிறது (சுபாவவென இவா). அசித்துப் பொருளான தண்ணீர் இயல்பாக மனிதகுல நன்மைக்காக ஓடுகிறது. அதே போன்று அசித்தாக இருப்பினும் பிரதானமாக - இயல்பில் (திவா வேணனேவா) இயங்குகிறது. இதன் நோக்கம் மனிதனை உயர்ந்த இறுதி நிலைக்கு எடுத்துச் செல்வதாகும் (புருசார்த்த சித்தி)” என்று சாங்கியக் காரிகை கூறுகிறது.
இங்கு முதன்மையானது பொருள். முதலில் உருவான பொருள், பிரகிருதி என்று பொருளின் முதன்மைத் தன்மையை விளக்கும் சாங்கியக் கொள்கை முதன்மை காரணவாதம் எனப்பட்டது. பொருளை முதன்மையானதாகவும், புருசனை இரண்டாவதாகவும் வைத்துக் கொண்டதாலும் முதன்மை காரணவாதம் எனப்பட்டது. மூல சாங்கியத்தில் கூறப்பட்ட ‘புருசன்’ என்பது முதன் முதலான பொருளின், மூலப் பொருளின் பெருக்கம் தான் எனக் கூறப்பட்டது. அதாவது மூலப் பிர கிருதி இயக்கமுற்று பலவாக வளர்ச்சியடைவது புருசன் ஆகும். மேலும் தொடக்க காலத்தில் முதன்மையற்றது, இரண்டாவதானது, உதாசீன மானது என்ற பொருளுடையதாக புருசன் என்ற சொல் இருந்திருக்கிறது. இதனை பிரதானம், பரிணாமம், புருஷ பஹுத்வம் என்று சுருக்கமாக கூறமுடியும். கண்களுக்குப் புலனாகும் உலகத்திற்கு அடிப்படை “பொருள்தான்”; புருசன் உலகத் தோற்றத்திற்கான காரணமல்ல; அது மிகை யானது; அது வெளித்தோற்றம்தான் என்று பூர்வ சாங்கியம் கூறியது.
தன்னிறைவு கொண்ட, இயங்கியல் தன்மை கொண்டதான முதல் நிலைப் பொருளாக அனைத் தையும் கண்ணுற்ற நிலையில், இரண்டாவதாக புருசனை ஏற்கவேண்டிய தேவை சாங்கியவாதி களுக்கு ஏன் ஏற்பட்டது? வேதாந்தவாதிகளை மறுக்கும் நோக்கத்தில் ஏற்பட்டது. வேதாந்தத்தில் உலக நிகழ்ச்சிகள் அனைத்தும் மாயை; புருசன் தான் இறுதியான உண்மை என்று கூறப்பட்டது. இது பிரம்மவாதம்; பிரம்ம காரணவாதம் எனப் பட்டது.
மேலும் இது அனைத்தும் உணர்வின் சாராம்சமே; உலகத் தோற்றத்திற்கான முதற் காரணமாக உள்ளது பிரம்மமே என்றது. எனவே நாம் அசேதன காரணவாதத்திற்கும், சேதன காரண வாதத்திற்கும் உள்ள தத்துவப் போராட்டத்தை சாங்கியத்திற்கும், வேதாந்தத்திற்கும் இடையிலான மோதலில் காண முடிகின்றது. மேலும் முதன்மை யற்ற, இரண்டாந்தரமான புருஷ் பலவாகும் என்று சாங்கியம் கூறியது. அதற்கேற்ப வேதாந்தமும் கருத்துமுதல்வாத நிலையில் விளக்கும்போது சத்துவம், ராஜசம், தாமசம் என்று புருச குணங்களை வகைப்படுத்தி பலவாக்கின.
இந்நிலையில், இறுதியாக புருசனைப் முதன்மைப் படுத்தி புருச சூக்தம் நூலெழுந்தது. வேதாந்தத்தின் வாரிசுகளாக சங்கரரும், மத்துவரும் தோன்றி இதனை வலுப்படுத்தினார்கள். சங்கரர் ‘பிரம்ம ஞானம்’ ஒன்றே என்றார். அவர் மேலே கண்ட சாங்கியக் காரிகையின் கூற்றை பிரம்ம சூத்திரத்தில் எடுத்தாள்வதுடன் புருசனின் உயர்ந்த இறுதி நிலை கட்டத்தை (புருசார்த்தசித்தி) கருத்து முதல் வாதத்துக்குரியதாக மாற்றியமைத்துக் கொள் கின்றார். இவ்வாறு சாங்கியத்தில் புருசனுக்கு இரண்டாவது இடத்தைக் கொடுத்ததன் பலனாக நாளடைவில் புருசன் முதலாவது இடத்துக்கு வந்துவிட்டான். பிற்கால சாங்கியம் வைதீக நிலையினை அடைந்தது.
ஆனால், பொருளை மட்டுமே உண்மை என்று ஏற்கின்ற உலகாயதம், பூதவாதம் ஆகிய கொள்கைகள் இன்றும் அதே நிலையில் அறியப் படுகின்றன என்பது அக்கொள்கைகளின் சிறப் பாகும். மேற்கண்ட சடங்குகள், அவைதீகர்கள், வைதீகத்திற்கு எதிராக நிகழ்த்திய சடங்குகள் என்பதே உண்மையாகும்.
தமிழர் புகழ் உலகமெங்கும் பரவியுள்ளது என்றால் அதற்கு முக்கிய காரணம் நமது பாரம்பரிய சடங்குகள் முறைதான் காரணமாகும். மனிதனின் பிறப்பு முதல் இறப்பு வரை நாம் அனைவரும் நமது வாழ்வில் எவ்வளோவோ விழாக்களையும் சடங்குகளையும் சந்திக்கின்றோம். ஆனால் பெரும்பாலும் அந்த நிகழ்ச்சிகள் மற்றும் சடங்குகள் எதற்கு நடத்தப்படுகிறது என்கிறது இன்றைய சமுதயாதுக்கு நிச்சயம் தெரியாது. வாட நாடுகளில் ஒவ்வொரு திருமணத்திலும் ஐயர் சொல்லும் மந்திரத்திற்கு அர்த்தங்களும் சொல்லுவார். ஆனால் அந்த பாரம்பரியம் நமது மண்ணில் இல்லை. இன்று நாம் தமிழர்களின் நிகழ்ச்சிகள் அதில் இருக்கும் சடங்குகள் பற்றி பார்க்க இருக்கிறோம்.
சாங்கிய தத்துவத்தை நிறுவியவர்
சாங்கிய தத்துவத்தை நிறுவிய கபிலர் எழுதிய நூல் எண்ணியம். அவர் காலம் கிமு ஐந்தாம் நூற்றாண்டுக்கும் முந்தியது. இவரை விஷ்ணுவின் அம்ச அவதாரமாக வைணவர்கள் போற்றுகின்றனர். இந்து மற்றும் பௌத்த மதத்தில் கபிலரின் சாங்கியச் சிந்தனைகள் அதிகம் இடம்பெற்றுள்ளன.
சாங்கியம் கூறும் தன்மாத்திரைகள் அல்லது தத்துவங்கள்
படைப்பிற்கு சாங்கியம் 25 தத்துவங்கள் அல்லது தன்மாத்திரைகளைக் காரணமாகக் கூறுகிறது. அவைகள் பின்வருமாறு:
உபநிடதம் மற்றும் பகவத் கீதையில் சாங்கிய சிந்தனைகள்
உலக படைப்பு மற்றும் சீவராசிகளின் தோற்றம் குறித்தான சாங்கிய சிந்தனைகள் உபநிடதம் மற்றும் பகவத் கீதையில் அதிகமாக கையாளப்பட்டுள்ளன. பகவத் கீதையில் சாங்கியம் என்பதற்கு ஞான யோகம் என்று பொருள்.
வெளி இணைப்பு
* பகுப்பு:அளவை சமயங்கள் பகுப்பு:இந்துத் தத்துவங்கள் பகுப்பு:இந்திய மெய்யியல் பகுப்பு:வைதிக மெய்யியல்கள்
பெரி தொழில்நுட்பக் கல்வி நிறுவனம்
பெரி தொழில்நுட்பக் கல்வி நிறுவனம் (PERI Institute of Technology) என்பது இந்தியாவின், தமிழ்நாட்டின், மேற்கு தம்பரத்தில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.
குறிப்புகள்
பகுப்பு:சென்னையில் உள்ள பொறியியல் கல்லூரிகள் பகுப்பு:Coordinates on Wikidata
1832
1832 ((MDCCCXXXII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமானது.
1832 நாட்காட்டி
*
கசவர்
கசவர்கள் நீலகிரி மாவட்டத்தில் வாழும் ஒரு பழங்குடி இனத்தவர். இம்மக்கள் தடித்த உதடும் சுருண்ட மயிரும், கருத்த நிறமும் கொண்டவர்கள். இவர்கள் தாம் வாழும் குடிசையைச் சேரி என்று அழைப்பர். இக்குடிசைகள் மூங்கில், கம்பு ஆகியவற்றைக் கொண்டு புல்லால் வேயப்பட்டு இருக்கும். இவர்தம் மொழி கன்னட மொழியோடு நெருங்கிய தொடர்பு கொண்டது.
திருமணம் பெரும்பாலும் பெரியவர்களாலேயே முடிவு செய்யப்படுகிறது. மணமுறிவு, மறுமணம் ஆகியன வழக்கில் உள்ளன.
உசாத்துணை
பகுப்பு:இந்தியப் பழங்குடிகள்
அலெக்சேய் பாவ்லோவிச் கான்சுகி
அலெக்சேய் பாவ்லோவிச் கான்சுகி (Aleksey Pavlovitch Hansky) (Алексей Павлович Ганский; 20 ஜூலை 1870, ஒதேசா – 11 ஆகத்து 1908, சிமீசு) ஓர் உருசிய வானியலாளர் ஆவார்.
வாழ்க்கை
கான்சுகி பள்ளிப் படிப்பை முடித்து ஒதேசா பல்கலைக்கழகத்தில் பட்டம் பெற்றார். இவர் வானியற்பியலிலும் வான் ஒளிப்படவியலிலும் பாரீசில் இருந்த மியூடன் வான்காணகத்திலும் இலெப்னிட்சு வானியர்பியல் நிறுவன போட்சுடாம் வானியற்பியல் வான்காணகத்திலும் பன்முறை மாறிமாறித் தங்கி ஆராய்ச்சியை மேற்கொண்டார். இவரது முதன்மையான ஆர்வம் சூரிய மேற்பரப்பின் கட்டமைப்பிலும்செயல்பாட்டிலும் கவிந்த்ருந்த்து. குறிப்பாக, இவர் சூரிய மாறிலி பற்றியும் மணியாக்கம் (சூரிய இயற்பியல்) பற்றியும் சூரியக் கரும்புள்ளிகள் பற்றியும் ஆய்வு மேற்கொண்டார்.
கான்சுகி பல அறிவியல் தேட்டங்களில் பங்கேற்றார். இவர் நோவயாசெம்லியாவில் இருந்து 1896 ஆகத்து 9 சூரிய ஒளிமறைப்பையும் அக்லொசேபிரேவில் இருந்து 1905 ஆகத்து 30 சூரிய ஒளிமறைப்பையும் நோக்கினார். இவர் 1901 இல் சுபிட்சுபெர்கன் தேட்ட்த்தில் புவிக்கோளத்தின் உருவ அளவுகளை வானியல்/புவிப்புற அளக்கையால் கண்டறிய கலந்துகொண்டார்.இவர் 1907 இல் துருக்கித்தானத் தேட்டத்தில் [[List of solar eclipses in the 20th century|1907 ஜனவரி 14 சூரிய ஒளிமறைப்பை நோக்க கலந்துகொண்டார். ஆனால் இந்நோக்கம்  மோசமான வானிலையால் நிறைவேறவில்லை. நோக்கீடுகளுக்காகவும் அளவீட்டிற்காகவும் வான் ஒளிப்படம் எடுக்கவும் இவர் மாண்ட் பிளாங்கை பத்துமுறைக்கும் மேலாக ஏறியுள்ளார்.
இவர் 1905 இல் புல்கொவோ வான்காணக இணை வானியலாளரானார். மேலும் 1908 தொடக்கத்தில், அதாவது மே மாதத்தில், சிமீசு வான்காணகத்தில் சேர்ந்தார். இவ்வான்காணகம் 1900 ஆம் ஆண்டு நிறுவப்பட்டது. அங்கே புதிய ஆராய்ச்சித் திட்டத்தை ஆகத்து மாதத்தில் தொடங்கிய பின்னர் கருங்கடலில் நீந்தும்போது மாரடைப்பால் இறந்துவிட்டார்.
தகைமை
1927 இல் கண்டுபிடிக்கப்பட்ட குறுங்கோள் 1118 கான்சுகியா இவரது நினைவாகப் பெயர் இடப்பட்டுள்ளது.
வெளி இணைப்புகள்
பகுப்பு:உருசிய வானியலாளர்கள் பகுப்பு:உக்ரைனிய வானியலாளர்கள் பகுப்பு:1870 பிறப்புகள் பகுப்பு:1908 இறப்புகள்
20
20 (XX) ஜூலியன் நாட்காட்டியில் திங்கட்கிழமையில் தொடங்கிய ஒரு நெட்டாண்டு ஆகும். அக்காலத்தில் இவ்வாண்டு மார்க்கசு வலேரியசு மெசாலா பர்பாடுசு, கோட்டா தூதர்களின் ஆண்டு (Year of the Consulship of Marcus Valerius Messalla Barbatus and Cotta) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 773" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 20 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபதாம் ஆண்டாகும்.
பினாங்கு டாலர்
பினாங்கு டாலர் (ஆங்கிலம்: Penang Dollar; மலாய் மொழி: Dolar Penang); என்பது 1786-ஆம் ஆண்டில் இருந்து 1826-ஆம் ஆண்டு வரை தீபகற்ப மலேசியாவின் பினாங்கு தீவில் பயன்படுத்தப்பட்ட பணத் தாள் (Currency) ஆகும்.
1786-ஆம் ஆண்டில் பினாங்கு தீவை பிரித்தானிய கிழக்கிந்திய நிறுவனம் (East India Company) கையகப்படுத்திய பிறகு பினாங்கு டாலர் அறிமுகப்படுத்தப்பட்டது. பினாங்கு டாலர் 100 சென்டுகளாகப் பிரிக்கப்பட்டு; ஒரு செண்டு என்பது ஒரு பைசா (Pice) என்று அழைக்கப்பட்டது. மேலும் ஒரு பினாங்கு டாலர் ஓர் எசுப்பானிய டாலருக்கு (Spanish Dollar) சமமாக இருந்தது.
பொது
1826-ஆம் ஆண்டு, பினாங்கு டாலர் புழக்கத்தில் இருந்து நிறுத்தப்பட்டு இந்திய ரூபாய் (Indian Rupee) அறிமுகம் செய்யப்பட்டது. 1786 மற்றும் 1788-ஆம் ஆண்டுகளுக்கு இடையில் 1⁄10; 1⁄2; மற்றும் 1 செண்டு (தாமிரம்), 1⁄10; 1⁄4; ஆகிய மதிப்புகளில் நாணயங்கள் வெளியிடப்பட்டன.
மற்றும் 1⁄2 பினாங்கு டாலர் (வெள்ளி); ஈயத்திலான 1 பினாங்கு செண்டு நாணயங்கள் 1800 - 1809-ஆம் ஆண்டுகளுக்கு இடையில் வெளியிடப்பட்டன.
மேலும் காண்க
பகுப்பு:நாணயங்கள் பகுப்பு:ஆசிய நாணயங்கள்‎ பகுப்பு:நாடுவாரியாக பணத்தாள்கள்‎ பகுப்பு:மலேசியப் பொருளாதாரம்
தொனால்டு ரே விஃப்
தொனால்டு ரே விஃப் (Donald Ray Wiff) அமெரிக்காவைச் சேர்ந்த ஒர் இயற்பியலாளராவார். ஓகையோ மாநிலத்திலுள்ள கெண்ட்டு மாநில பல்கலைக்கழகத்தைச் சேர்ந்த இவர் அமெரிக்க இயற்பியல் கழகத்தில் உறுப்பினர் தகுதியைப் பெற்றார். 1999 ஆம் ஆண்டில் தொழில்துறை மற்றும் பயன்பாட்டு இயற்பியல் தொடர்பான மன்றத்தால் பரிந்துரைக்கப்பட்ட காரணத்தால் தொனால்டுவிற்கு இத்தகுதி கிடைத்தது. பலபடி மூலக்கூற்று எடையில் கணித ரீதியாக சரியான அமைவற்ற சிக்கல்களைத் தீர்த்தல் மற்றும் எந்திரவியல் தளர்வு நேரப் பகிர்வு செயல்பாடுகள் மற்றும் மூலக்கூறுகள் உள்ளிட்ட பலபடி தொடர்பான  ஆய்வுகளை இவர் மேற்கொண்டார்.
இந்தியாவின் புலி காப்பகங்கள்
=இந்தியாவின் புலி காப்பகங்கள்=
இந்தியாவின் புலி காப்பகங்கள் (Tiger reserves of India)
இந்தியாவில் புலித்திட்டப்பணியின்(Project Tiger) ஆளுகைக்கு உட்பட்ட 50 புலி காப்பகங்கள் உள்ளன. இதை தேசிய புலிகள் பாதுகாப்பு ஆணையம் நிருவகிக்கிறது. உலகில் 70 சதவீத புலிகள் இந்தியாவில் உள்ளன. 2006ல் 1411 புலிகள் இருந்தன, இது 2011ல் 1706 புலிகளாகவும் மற்றும் 2014ல் 2226 புலிகளாகவும் அதிகரித்தது. உலக வனவுயிரி நிதியம் மற்றும் உலகளாவிய புலிகள் மன்றம் எடுத்துச் சொல்கிறபடி 2016ல், மொத்த காட்டுப் புலிகளின் எண்ணிக்கை 3841 ஆக இருந்தது.
ராஜிந்தர் நகர் சட்டமன்றத் தொகுதி
ராஜிந்தர் நகர் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது புது தில்லி மக்களவைத் தொகுதிக்கு உட்பட்டது. இது ஒரு பொதுத் தொகுதி.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 126வது வார்டின் பகுதிகளும், 127, 128 ஆகிய வார்டுகளும், 129வது வார்டின் பகுதிகளும் உள்ளன.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
கழுகூரணி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முக்குணங்கள்
முக்குணங்கள்  (गुण) என்பது சாங்கிய தத்துவத்தின்படி சாத்விக குணம், இராஜச குணம், மற்றும் தாமச குணம் ஆகியவைகளைக் குறிப்பதாகும். சாத்வீகம் வெள்ளை நிறத்தையும், இராஜசம் சிவப்பு நிறத்தையும், தாமசம் கறுப்பு நிறத்தினையும் குறிக்கும் என்பர். இக்குணங்களின் அடிப்படையில்தான் உயிர்களிடையே வேறுபாடுகள் காணப்படுகின்றன என்பது பொதுவான கருத்து. சாங்கியர்கள் முக்குணங்களின் சேர்க்கையினாலேயே உலகமானது உருவாகியது என்பர். முக்குணங்கள் சமநிலையில் இல்லாத போது பிரளயம் தோன்றுகிறது.
சத்வ (சாத்விகம்) குணம்
சத்வ குணத்திலிருந்து தோன்றும் இயல்புகள்- நற்காரியங்களில் மனதைச் செலுத்தும் குணம், மன அடக்கம் (சமம்), புலன் அடக்கம் (தமம்), துன்பங்களைப் பொறுத்துக் கொள்ளும் இயல்பு (சகிப்புத் தன்மை), விவேகம், வைராக்கியம், தவம், வாய்மை, கருணை, மகிழ்ச்சி, நம்பிக்கை, பாவம் செய்வதில் கூச்சப்படுதல் (லஜ்ஜை), தன்னிலேயே மகிழ்ந்திருத்தல் (ஆத்மரதி), தானம், பணிவு மற்றும் எளிமை.
ரஜோ (இராஜசம்) குணம்
ரஜோ குண இயல்புகள்- ஊக்கம், ஞானம், வீரம், தருமம், தானம், கல்வி, ஆசை, முயற்சி, இறுமாப்பு, வேட்கை, திமிர், தெய்வங்களிடம் செல்வங்கள் வேண்டுவது, வேற்றுமை எண்ணம், புலனின்பப் பற்று, சண்டைகளில் உற்சாகம், தன் புகழில் ஆசை, மற்றவர்களை எள்ளி நகையாடுவது, பராக்கிரமம், பிடிவாதத்துடன் ஒரு முயற்சியை மேற்கொள்ளுதல். பயனில் விருப்பம் கருதி செய்யும் செயல்கள் ராஜசமாகும்.
ரஜோ குண பலன்கள்
ரஜோ குணத்திலிருந்து இன்பப் பற்று; ரஜோ குணப் பெருக்கினால் அசுரத்தன்மையும், செயல் புரிவதில் ஆர்வம், கனவு நிலையும், இறப்பிற்குப்பின் மனித உடலையும் அடைகிறான்.
தமோ (தாமசம்) குணம்
தமோ குண இயல்புகள்- காமம், வெகுளி, மயக்கம், கலக்கம், கோபம், பேராசை, பொய் பேசுதல், இம்சை, யாசித்தல், வெளிவேசம், சிரமம், கலகம், வருத்தம், மோகம், கவலை, தாழ்மை, உறக்கம், அச்சம், சோம்பல், காரணமில்லாமல் பிறரிடம் பொருட்களை எதிர்பார்த்தல் மற்றும் பிறர்க்கு கேடு விளைவிக்கும் செயல்கள் செய்வதும், பகட்டுக்காக செய்யப்படும் செயல்கள் தாமச குணங்கள் ஆகும்.
தமோ குண பலன்கள்
தமோ குணத்திலிருந்து, சோம்பல் உண்டாகிறது. தமோ குணப்பெருக்கினால் இராட்சசத் தன்மையும், மோகமும் அதிகரிகின்றது. தமோ குணத்தினால் தூக்கநிலையும் உண்டாகிறது. தமோ குணத்தால் மறுபிறவியில் விலங்கு, மரம், செடி, கொடி போன்ற தாழ்வான நிலை பிறப்பு உண்டாகிறது.
அமி பர்கர்
'''அமி ஜே. பர்கர்' (Amy J. Barger)'' (பிறப்பு: ஜனவரி 18, 1971) ஓர் அமெரிக்க வானியலாளர் ஆவார். இவர் மிகத் தொலைவான வான்பொருள்களாகிய குவேசார்கள், கருந்துளைகள் போன்றவற்றின் ஆய்வுகளில் பல கண்டுபிடிப்புகளை நிகழ்த்தியுள்ளார். இவர் அருகில் உள்ள பால்வெளிகளின் கருந்துளைகள் பெரியவை மட்டுமன்றி, மிக அண்மையில் உருவாகியவை எனக் காட்டினார். இவர் பிற ஆய்வாளரோடு இணைந்து தொலைவில் அமைந்த பால்வெளிகளைச் சார்ந்த கண்டுபிடிப்புகளைக் கண்டறிந்தார். இவர் இப்போது விசுகான்சின்-மாடிசன் பல்கலைக்கழகப் பேராசிரியராக உள்ளார்.
இவர் 1997 இல் கேம்பிரிட்ஜ் பலகலைக்கழகத்தின் கிங்சு கல்லூரியில் மார்ழ்சல் ஆய்வாளராக இருந்து வானியலில் முனைவர் பட்டம் பெற்றார். தொடர்ந்து இவர், தொலைவாக உள்ள பால்வெளிகளின் தோற்ரமும் புறவடிவமும் குறித்து மார்ப்சு கூட்டுறவுத் திட்டத்தில் பணிபுரிந்தார். இவர் பல விருதுகளும் ஆய்வுநல்கைகளும் பெற்றுள்ளார். இவற்றில் வானியலுக்கான 2001 ஆம் ஆண்டின் ஆன்னி ஜம்ப் கெனான் விருதும் அடங்கும். இவர் 2002 இல் வானியலுக்கான நியூட்டன் இலேசி பியர்சு பரிசை அமெரிக்க வானியல் கழகத்தில் இருந்து பெற்றார். இவர் 2007 இல் அமெரிக்க இயற்பியல் கழகத்தில் இருந்து மரிய கோய்ப்ர்ட் விருதைப் பெற்றுள்ளார். இவர் 2002 இல் 2002 சுலோவன் ஆய்வுநல்கையும் 2003 இல் டேவிட், உலூசில்லே பக்கார்டு ஆய்வுநல்கையும் பெற்றார். இவர் 2017 இல் அமெரிக்க அறிவியல் மேம்பாட்டுக் கழகத்தின் உறுப்பினராகத் தேர்வு செய்யப்பட்டார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள்
ஜோதிட வேதாங்கம்
ஜோதிட வேதாங்கம் வேதாங்கம் ஆறினுள் ஒன்றாகும். மனித உடலின் கண்ணாக உவமிக்கப்படுகின்றது. இந்திய வானியல் மரபின் தொன்மையான பாடநூல் எனச் சிறப்பிக்கப்படுகின்றது. "இலகத மகரிஷி"யினால் இது இயற்றப்பட்டது என்பர். கி.மு 1200 - 1000 வரையான காலத்தைச் சேர்ந்த நூலாகக் கொள்ளப்படுகின்றது.
வேதக் கிரியைகளை மேற்கொள்வதற்கான காலத்தினை மிகத் துல்லியமாக கணிப்பிட வேண்டியதன் தேவையே ஜோதிட வேதாங்கத்தின் எழுச்சிக்கு காரணம் என்பர்.
பகுப்பு:சோதிட நூல்கள்
பன்னாட்டு வணிகம்
thumb|யூரோசியா பகுதியில் பழைய சில்க் பாதை வர்த்தக தடங்கள். அனைத்துலக வணிகம், நாடுகளிடை வணிகம் அல்லது பன்னாட்டு வணிகம் (International trade) என்பது நாடுகளின் ஆட்சிப் பகுதிகளை அல்லது அவற்றின் எல்லைகளைக் கடந்து நடைபெறுகின்ற, பொருள்கள், சேவைகள் ஆகியவற்றின் பரிமாற்றங்களைக் குறிக்கும். பல நாடுகளில் இவ்வணிகம் அவற்றின் மொத்த தேசிய உற்பத்தியில் குறிப்பிடத்தக்க பங்கு வகிக்கின்றது. உலக வரலாற்றில் பன்னெடுங் காலமாகவே அனைத்துலக வணிகம் நடைபெற்று வரினும், அதன் பொருளாதார, சமூக, அரசியல் முக்கியத்துவம் அண்மைக் காலங்களில் பெரிதும் உயர்ந்து காணப்படுகின்றது. தொழில்மயமாதல், மேம்பட்ட போக்குவரத்து, உலகமயமாதல், பன்னாட்டு நிறுவனங்கள், outsourcing போன்றவை அனைத்துலக வணிகத்தில் பெருந்தாக்கங்களை உண்டாக்கி இருக்கின்றன. அனைத்துலக வணிகத்தின் அதிகரிப்பு, தொடர்ந்து கொண்டிருக்கும் உலகமயமாதலுக்குப் பெரிதும் தேவைப்படுகின்ற ஒன்றாகும். உலக வல்லரசு என்று கருதப்படுகின்ற எந்தவொரு நாட்டின் பொருளாதாரத்தின் முக்கியமான மூலமாக அனைத்துலக வணிகம் விளங்கி வருகின்றது. அனைத்துலக வணிகம் இல்லையேல் நாடுகள் தங்கள் தேவைகளை உள்நாட்டில் காணப்படும் வளங்களைக் கொண்டே நிறைவு செய்யவேண்டி இருக்கும்.
தொழில்மயமாக்கம், மேம்பட்ட போக்குவரத்து, உலகமயமாக்கம், பன்னாட்டு நிறுவனங்கள், மற்றும் வெளிநாட்டு ஒப்பந்த சேவை கொள்முதல் இவை அனைத்துமே சர்வதேச வர்த்தக அமைப்பில் ஒரு பெரும் தாக்கத்தைக் கொண்டிருக்கின்றன. சர்வதேச வர்த்தகத்தை அதிகரிப்பதென்பது உலகமயமாக்கத்தின் தொடர்ச்சிக்கு மிக முக்கியமானதாகும். சர்வதேச வர்த்தகம் இல்லாமல், நாடுகள் தங்களது சொந்த எல்லைகளுக்குள் உற்பத்தி செய்யப்படும் பொருட்கள் மற்றும் சேவைகளைக் கொண்டே சமாளிக்க வேண்டியிருக்கும்.
ஒரு வர்த்தகம் எல்லைக்குள் செய்யப்பட்டாலும் எல்லை கடந்து செய்யப்பட்டாலும் அந்த வர்த்தகத்தில் ஈடுபடும் இரு தரப்பின் நடவடிக்கைகளும் ஒரே மாதிரி தான் இருக்கும் என்பதால் கொள்கையளவில் சர்வதேச வர்த்தகத்திற்கும் உள்நாட்டு வர்த்தகத்திற்கும் வேறுபாடு கிடையாது. பிரதான வித்தியாசம் என்னவென்றால் சர்வதேச வர்த்தகம் உள்நாட்டு வர்த்தகத்தை விட செலவு மிகுந்ததாய் இருக்கும். இதற்குக் காரணம் ஒரு எல்லை என்பது ஏராளமான கூடுதல் செலவுகளைக் கொண்டு வரலாம். வரிகள், எல்லையில் ஏற்படும் தாமதங்களால் ஆகும் நேரச் செலவுகள் மற்றும் மொழி, சட்ட அமைப்பு அல்லது கலாச்சாரம் ஆகிய நாட்டுக்கு நாடு வேறுபடும் அம்சங்களுடன் தொடர்புபட்ட செலவுகள் ஆகியவை இந்த கூடுதல் செலவுகளில் சில.
மூலதனம் மற்றும் தொழிலாளர்கள் ஆகிய உற்பத்திக் காரணிகள் உள்நாட்டில் இடம்பெயர்வது என்பது நாடுகளுக்கு இடையே இடம்பெயர்வதைக் காட்டிலும் எளிதாக நடைபெறும் என்பது உள்நாட்டு மற்றும் சர்வதேச வர்த்தகங்களுக்கு இடையிலான இன்னொரு வித்தியாசம் ஆகும். இதனால் சர்வதேச வர்த்தகம் என்பது பெரும்பாலும் பொருட்கள் மற்றும் சேவைகளிலான வர்த்தகம் என்கிற அளவில் வரம்புபட்டு இருக்கிறது. மூலதனம், தொழிலாளர் அல்லது மற்ற உற்பத்திக் காரணிகளின் பரிவர்த்தனை எல்லாம் ஒப்பீட்டளவில் குறைந்த அளவிலேயே இருக்கும். அப்போது பொருட்கள் மற்றும் சேவைகளிலான வர்த்தகம் உற்பத்திக் காரணிகளிலான வர்த்தகத்திற்கு ஒரு பதிலீடாக சேவை செய்யலாம். ஒரு உற்பத்தி காரணியை இறக்குமதி செய்வதற்குப் பதிலாக, ஒரு நாடு அந்த உற்பத்திக் காரணியை திறம்படப் பயன்படுத்தி உருவாக்கப்பட்டிருக்கும் பொருட்களை இறக்குமதி செய்து கொள்ளலாம். அமெரிக்கா சீனாவின் உழைப்பு செறிந்த பொருட்களை இறக்குமதி செய்து கொள்வதை இதற்கு ஒரு உதாரணமாகக் கூறலாம். சீன தொழிலாளர்களை இறக்குமதி செய்வதற்குப் பதிலாக, சீன தொழிலாளர்களைப் பயன்படுத்தி உற்பத்தி செய்யப்பட்ட பொருட்களை சீனாவில் இருந்து அமெரிக்கா இறக்குமதி செய்து கொள்கிறது.
சர்வதேச வர்த்தகம் என்பது பொருளாதாரக் கல்வியின் ஒரு பிரிவு ஆகும். சர்வதேச நிதி உடன் சேர்ந்து இது சர்வதேச பொருளாதாரத்தின் ஒரு பெரும் பிரிவைக் குறிப்பிடுகிறது.
thumb|சர்வதேச வர்த்தகத்தில் பல்தரப்பட்ட நாணய வகைகளும் பயன்படுத்தப்படுகின்றன. முக்கியமான நாணய் வகைகளை பெரும்பாலும் நாடுகள் மற்றும் மத்திய வங்கிகள் தங்களது அந்நிய செலாவணி கையிருப்பாக வைத்துக் கொள்கின்றன. 1995 மற்றும் 2005 ஆம் ஆண்டுக்கு இடைப்பட்ட காலத்தில் ஒவ்வொரு நாணய வகையிலுமான உலகளாவிய கையிருப்பு பெருக்கத்தை இங்கு காணலாம்: அமெரிக்க டாலர் தான் உலகின் மிகப் பரவலான நாணய வகையாக இருக்கிறது. யூரோவுக்கும் நல்ல கிராக்கி உள்ளது.
மாதிரிகள்
வர்த்தகத்தின் போக்குகளை கணிக்கவும் வரிகள் போன்ற வர்த்தக கொள்கைகளின் விளைவுகளை ஆராயவும் பல்வேறு மாதிரிகள் முன்வைக்கப்படுகின்றன.
ரிகார்டியன் மாதிரி
thumb|பனாமா கால்வாய் அட்லாண்டிக் பெருங்கடலுக்கும் பசிபிக் பெருங்கடலுக்கும் இடையிலான சர்வதேச கடல் வர்த்தகத்திற்கு மிக முக்கியமானதாய் விளங்குகிறது.
ரிகார்டியன் மாதிரி ஒப்பீட்டு அனுகூலத்தின் மீது கவனம் வைக்கிறது. சர்வதேச வர்த்தகம் குறித்த தத்துவத்தில் இது மிக முக்கியமான கருத்தாக்கம் ஆகும். ரிகார்டியன் மாதிரியில் நாடுகள் தாங்கள் நிபுணத்துவம் பெற்றிருக்கும் பொருட்களை சிறப்பாக உற்பத்தி செய்கின்றன. மற்ற மாதிரிகளில் இருந்து வேறுபடும் விதத்தில் ரிகார்டியன் மாதிரியானது, நாடுகள் நிறைய வகை பொருட்களை உற்பத்தி செய்வதை விட குறிப்பான பொருட்களில் தான் நிபுணத்துவத்தை முழுமையாக்க முயற்சிக்கும் என மதிப்பிடுகிறது.
அத்துடன் ஒரு நாட்டிற்குள் இருக்கும் தொழிலாளர் மற்றும் மூலதன அளவு போன்ற காரணி ஆஸ்திகளையும் ரிகார்டியன் மாதிரி நேரடியாய் கருத்தில் கொள்வதில்லை. ரிகார்டியன் மாதிரியின் முக்கியமான சாதகம் என்னவென்றால் இது நாடுகளுக்கு இடையிலான தொழில்நுட்ப வேறுபாடுகளை அனுமானிக்கிறது. ரிகார்டியன் மற்றும் ரிகார்டோ-ஸ்ரஃபா மாதிரிகளில் (அடுத்த துணைப் பிரிவைக் காணவும்) தொழில்நுட்ப இடைவெளி எளிதாக உட்சேர்க்கப்படுகிறது.
ரிகார்டியன் மாதிரி குறைந்த காலத்தில் அளவிடுவதால் தொழில்நுட்பம் சர்வதேசரீதியாய் வித்தியாசப்படுகிறது. நாடுகள் தங்கள் ஒப்பீட்டு அனுகூலத்தை பின்பற்றுகின்றன மற்றும் நிபுணத்துவத்திற்கு அனுமதிக்கின்றன என்கிற உண்மையை இது ஆதரிக்கிறது.
ரிகார்டியன் மாதிரியின் நவீன வளர்ச்சி
ரிகார்டியன் வர்த்தக மாதிரியை கிரஹாம், ஜோன்ஸ், மெக்கென்சி மற்றும் பலர் ஆய்வு செய்தனர். எல்லா தத்துவங்களிலும் இடைநிலை பொருட்கள், அல்லது மூலப்பொருட்கள் மற்றும் மூலதனப் பொருட்கள் போன்ற வர்த்தக உள்ளீட்டு பொருட்கள் விடுபட்டிருந்தன. இந்த இடைநிலைப் பொருட்களை வர்த்தகத்தில் இருந்து விலக்கினால் குறிப்பிடத்தகுந்த ஆதாயங்கள் தொலைந்து போகும் என்பதை மெக்கென்சி (1954), ஜோன்ஸ் (1961) மற்றும் சாமுவேல்சன் (2001) ஆகியோர் வலியுறுத்தினர். “பருத்தி இங்கிலாந்திலேயே விளைவிக்கப்பட வேண்டியிருந்தால் லங்காஷயர் பருத்தி ஆடைகளை உற்பத்தி செய்ய இயன்றிருக்காது என்று ஒரு கணத்தில் யாரும் சொல்லி விடுவர்” என்று மெக்கன்சி தனது புகழ்பெற்ற கருத்துரையில் (1954, ப. 179) ஒருமுறை தெரிவித்தார்.
சமீபத்தில், வர்த்தகம் செய்யப்படும் இடைநிலைப் பொருட்களையும் உட்சேர்த்து இந்த தத்துவம் விரிவாக்கப்பட்டது. இதன்மூலம் “தொழிலாளர்கள் மட்டும்” என்கிற அனுமானம் தத்துவத்தில் இருந்து நீக்கப்பட்டது. இவ்வாறாக, புதிய ரிகார்டியன் மாதிரியானது (இது சில சமயங்களில் ரிகார்டோ-ஸ்ராஃபா மாதிரி என்றும் அழைக்கப்படுகிறது) சித்தாந்தரீதியாக நாடுகளுக்கு இடையே வர்த்தகம் செய்யப்படும் எந்திரங்கள், மூலப் பொருட்கள் போன்ற மூலதனப் பொருட்களையும் உள்ளடக்கியுள்ளது. உலகளாவிய வர்த்தகத்தின் சமயத்தில், ஹெக்ஸ்கெர்-ஓலின் மாதிரியை விடவும் இது மிக மிக யதார்த்தமான ஒன்றாய் அமைந்துள்ளது. ஏனெனில் ஹெக்ஸ்கெர்-ஓலின் மாதிரி மூலதனம் ஒரு நாட்டிற்குள் நிலையானதாக இருக்கிறதென்றும் சர்வதேசரீதியாக நகர்வதில்லை என்றும் அனுமானித்துக் கொள்கிறது.
ஹெக்ஸ்கெர்-ஓலின் மாதிரி
1900களின் ஆரம்பத்தில் சுவீடன் நாட்டைச் சேர்ந்த எலி ஹெக்ஸ்கெர் மற்றும் பெர்டில் ஓலின் ஆகிய இரண்டு பொருளாதார வல்லுநர்கள் காரணி விகிதாச்சார தத்துவம் என்னும் சர்வதேச வர்த்தகம் குறித்த ஒரு சித்தாந்தத்தை உருவாக்கினர். குறைவில்லாமல் கிடைக்கக் கூடிய ஆதாரவளங்களைக் (காரணிகள்) கொண்டு உருவாக்கப்படும் பொருட்களை நாடுகள் உற்பத்தி செய்து ஏற்றுமதி செய்ய வேண்டும் என்றும் குறைவாய் கிடைக்கக் கூடிய ஆதாரவளங்கள் கொண்டு உருவாக்கக்கூடிய பொருட்களை இறக்குமதி செய்து கொள்ள வேண்டும் என்றும் ஹெக்ஸ்கெர்-ஓலின் மாதிரி வலியுறுத்துகிறது. ஒப்பீட்டு அனுகூலம் மற்றும் முற்றுமுதலான அனுகூலம் குறித்த தத்துவங்களில் இருந்து இந்த தத்துவம் வேறுபடுகிறது. ஏனெனில் இந்த தத்துவங்கள் ஒரு குறிப்பிட்ட பொருளின் உற்பத்திக்கான உற்பத்தி நிகழ்முறையில் உற்பத்தித் திறன் மீது கவனத்தைக் குவிக்கிறது. ஆனால் ஹெக்ஸ்கெர்-ஓலின் மாதிரியோ, தாராளமாய் கிடைக்கத்தக்கதாய் இருக்கிற (எனவே மலிவானதாயும் இருக்கும்) காரணிகளைப் பயன்படுத்தி பொருட்களை உற்பத்தி செய்வதிலும் ஏற்றுமதி செய்வதிலும் ஒரு நாடு நிபுணத்துவம் பெற வேண்டும் என்று வலியுறுத்துகிறது.
அடிப்படை ஒப்பீட்டு அனுகூலம் குறித்த ரிகார்டியன் மாதிரிக்கான ஒரு மாற்றாக ஹெக்ஸ்கெர்-ஓலின் மாதிரி உருவாக்கப்பட்டது. சிக்கலான நிகழ்முறையைக் கொண்டிருந்தாலும், அதன் கணிப்புகளும் கூடுதல் துல்லியமாய் இருந்ததாக நிரூபணம் ஆகவில்லை. எவ்வாறிருந்தாலும், சித்தாந்த பார்வையில் பார்த்தால், நவசெவ்வியல் விலை எந்திரமுறையை சர்வதேச வர்த்தக தத்துவத்திற்குள் சேர்த்து இது ஒரு நேர்த்தியான தீர்வை அளித்திருப்பதைக் காணலாம்.
ஹெக்ஸ்கெர்-ஓலின் மாதிரி பின்வரும் அடிப்படையான கருதுகோள்களைக் கொள்கிறது:
ஹெக்ஸ்கெர்-ஓலின் மாதிரியின் பிரச்சினை என்னவென்றால் இது மூலதனப் பொருட்களின் (கச்சாப் பொருட்கள் மற்றும் எரிபொருட்கள்) வர்த்தகத்தை விலக்குகிறது. ஹெக்ஸ்கெர்-ஓலின் மாதிரியில், தொழிலாளர்கள் மற்றும் மூலதனம் என்பது ஒவ்வொரு நாட்டின் ஆஸ்தியாக அமைந்தவை; நிலையானவை. நவீன பொருளாதாரத்தில் மூலதனப் பொருட்கள் சர்வதேசரீதியாக வர்த்தகம் செய்யப்படுகின்றன. இடைநிலைப் பொருட்களின் வர்த்தகத்தில் இருந்து கிடைக்கக் கூடிய ஆதாயங்களும் கணிசமானதாய் இருக்கிறது. இதைத் தான் சாமுவேல்சன் (2001) வலியுறுத்துகிறார்.
ஹெக்ஸ்கெர்-ஓலின் மாதிரியின் யதார்த்த நிலையும் பொருத்தமும்
பல பொருளாதார வல்லுநர்கள் ரிகார்டோ தத்துவத்தை விட ஹெக்ஸ்கெர்-ஓலின் மாதிரியையே தேர்ந்தெடுக்கின்றனர். இதற்குக் காரணம் இந்த தத்துவம் எளிமைப்படுத்தும் அனுமானங்களை குறைவான எண்ணிக்கையில் மேற்கொள்கிறது. 1953 ஆம் ஆண்டில், வாசிலி லியோண்டிப் ஒரு ஆய்வினை வெளியிட்டார். இதில் ஹெக்ஸ்கெர்-ஓலின் மாதிரியின் பொருத்தம் குறித்து அவர் பரிசோதனைகள் செய்திருந்தார். அமெரிக்கா மூலதனத்தை ஏராளமாய் கொண்டிருந்தது, எனவே இத்தத்துவத்தின் படி அமெரிக்கா மூலதனம் செறிந்த பொருட்களை அதிகமாக ஏற்றுமதி செய்யவும் உழைப்பு செறிந்த பொருட்களை இறக்குமதி செய்யவும் வேண்டும். ஆனால் அமெரிக்காவின் ஏற்றுமதி அதன் இறக்குமதிப் பொருட்களை விடவும் குறைந்த அளவிலேயே மூலதனச் செறிவு கொண்டதாய் இருப்பதை லியோண்டிப் கண்டறிந்தார்.
லியோண்டிப் புதிர் வெளிவந்த பிறகு, பல ஆராய்ச்சியாளர்களும் அளவீட்டுக்கான புதிய வழிமுறைகளை அறிமுகப்படுத்தியோ அல்லது புதிய பொருள்புரிவுகளை அளித்தோ ஹெக்ஸ்கெர்-ஓலின் மாதிரியைக் காப்பாற்ற முற்பட்டனர். லியோண்டிப் ஹெக்ஸ்கெர்-ஓலின் மாதிரிக்கு சரியாக பொருள்விளக்கம் அளிக்கவில்லை என்றும், அவ்வாறு அளித்தால் புதிர் எதுவும் தோன்றாது என்றும் லீமர் வலியுறுத்தினார். லீமர் சொல்வது சரியாக இருந்தால் அமெரிக்க தொழிலாளர்களின் சராசரி நுகர்வு உலக தொழிலாளர் சராசரி நுகர்வைக் காட்டிலும் குறைவாக இருக்க வேண்டும் என்பதை பிரெசர் மற்றும் சௌத்ரி சுட்டிக் காட்டினர்.
இன்னும் பல சோதனைகள் நடந்தன என்றாலும் அநேகமானவை தோல்வியைத் தழுவின. கிரக்மேன் மற்றும் ஓப்ஸ்ட்ஃபெல்டு மற்றும் போவென், ஹாலண்டர் மற்றும் வியானெ உள்ளிட்ட புகழ்மிக்க பாடப் புத்தக எழுத்தாளர்களும் ஹெக்ஸ்கெர்-ஓலின் மாதிரியின் நம்பகத்தன்மை குறித்து எதிர்மறையாய் கருத்து தெரிவித்தனர். . அனுபவவாத ஆராய்ச்சியின் நெடிய வரலாற்றை ஆராய்ச்சி செய்த பின் போவென், ஹாலண்டர் மற்றும் வியானெ பின்வருமாறு முடிவுக்கு வந்தனர்: “தாராளமாய் கிடைக்கும் காரணி தத்துவம் [ஹெக்ஸ்கெர்-ஓலின் தத்துவம் மற்றும் அதன் வளர்ச்சியுற்ற பல-பண்டம் மற்றும் பல காரணி வடிவம்] மீதான சமீபத்திய சோதனைகளில் H-O-V சமன்பாடுகளை நேரடியாக ஆராயும் போது அவையே தத்துவத்தை நிராகரிக்கவும் செய்கின்றன.”
காரணி விலை சமப்படுத்தல் [ஹெக்ஸ்கெர்-ஓலின் தத்துவத்தின் ஒரு விளைவு] நனவாகும் அறிகுறி அதிகமாய் தென்படவில்லை. நாடுகளுக்கு இடையே ஒரேமாதிரியான உற்பத்தி செயல்படுவதாக ஹெக்ஸ்கெர்-ஓலின் தத்துவம் அனுமானித்துக் கொள்கிறது. இது மிகவும் யதார்த்தமற்றது. வளர்ந்த நாடுகளுக்கும் வளரும் நாடுகளுக்கும் இடையிலான தொழில்நுட்ப இடைவெளி ஏழை நாடுகளின் முக்கிய கவலையாக இருக்கிறது.
குறிப்பிட்ட காரணிகள் மாதிரி
thumb|உலகளாவிய போட்டித்திறன் குறியீடு (2008-2009): சர்வதேச வர்த்தக சூழலில் அரசுகளின் செயல்பாட்டுத் திறத்தைக் கண்டறிவதில் போட்டித்திறன் என்பது முக்கியமான தகுதிவகையாக இருக்கிறது.
இந்த மாதிரியில் குறுகிய காலத்தில் தொழிற்சாலைகளுக்கு இடையில் தொழிலாளர்களின் நகர்வு சாத்தியம். மூலதனத்தின் நகர்வு சாத்தியமில்லை. எனவே, இந்த மாதிரி ஹெக்ஸ்கெர்-ஓலின் மாதிரியின் ‘குறுகிய கால’ வடிவம் என்று குறிப்பிடப்படுவதுண்டு. குறுகிய காலத்தில் உருரீதியான மூலதனம் போன்ற உற்பத்தியின் குறிப்பிட்ட காரணிகள் தொழிற்சாலைகளுக்கு இடையே எளிதாக நகர்த்தப்பட முடியாது என்று கருதுவதே இதன் பெயர்க் காரணமாய் அமைந்தது. பொருளின் விலையில் ஏற்றம் ஏற்படுமானால் அந்த பொருளுக்கான உற்பத்திக் காரணியின் உரிமையாளர்கள் உண்மையான ஆதாயத்தைப் பெறுவார்கள் என இந்த தத்துவம் கூறுகிறது.